АҞӘА, абҵара 5– Sputnik, Бадри Есиава. Аиҳабырабжьаратә комиссиа аилатәара мҩаԥысраны иҟоуп Аҟәа 2019 шықәса нҵәаанӡа ҳәа абрифинг аҿы аҳәамҭа ҟаиҵеит Аԥсны аԥыза-министр Валери Бганба.
"Арҭ амшқәа рзы иаараны иҟоуп акомиссиа ахаҭарнакцәа апрограмма аганқәа рганахь ала аилацәажәаразы. Дара ара хымш иҟазаауеит. Иааидкыланы 2020-2022 шықәсқәа рызтәи апрограмма еиқәҳаршәахьеит", - иҳәеит иара.
Аԥыза-министр агәыӷра ааирԥшит 2020-2022 шықәса рызтәи Аԥсны асоциал-економикатә цхырааразы Аинвистициатә программа 2019 шықәса нҵәаанӡа ирыдыркылап ҳәа. Апрограмма ахәԥса бжьаратәла ԥшь-миллиардки бжаки инаӡоит.
Аиҳабырабжьаратә комиссиа аилатәарақәа мҩаԥысуеит инеиҭак ааиҭакны Аԥсныи Урыстәылеи.
Актәи аилатәара мҩаԥган 2010 шықәса хәажәкырамзазы, Москва.
Иара убас шәаԥхьар ҟалоит: